Río Ulla

O río Ulla é un curso fluvial galego pertencente á vertente atlántica.

 Toponimia 
O hidrónimo Ulla procedería da raíz indoeuropea *wel-, "facer xirar", "auga que dá voltas", xunto co sufixo -ia, o que daría a forma *.

 Curso 

O Ulla nace na parroquia de Olveda (Antas de Ulla) se bén o lugar exacto está discutido e varia significativamente segundo a fonte que se consulte. 

Os máis importantes afluentes do Ulla son o Arnego e o Deza. Separa as provincias da Coruña e Pontevedra a excepción de dous pequenos tramos nos concellos de Vedra e Padrón, e desemboca na ría de Arousa tras percorrer 132 km. Considéranse as Punta Palleiro e Grandoiro como a fin do río . Ten unha conca de 2.764 km², a segunda máis importante de Galiza trala do río Miño.

Conta co encoro de Portodemouros, obra bastante importante no seu tempo.

 Afluentes 
Afluentes do Río Ulla por orde, dende o nacemento ata a desembocadura:
 Río Pambre: desemboca no Batán (Palas de Rei) pola marxe dereita.
 Río Seco: desemboca entre Santo Estevo (Agolada) e Barazón (Santiso) pola marxe dereita.
 Río Furelos: desemboca na Pontenova (Santiso) pola marxe dereita.
 Río Arnego: desemboca no encoro de Portodemouros, no Marquesado (Agolada) pola marxe esquerda.
 Río Iso: desemboca no encoro de Portodemouros, fronte a Arxe (Vila de Cruces), entre o Picouto (Santiso) e a Igrexa (Arzúa) pola marxe dereita.
 Río Prevediños: desemboca en Besaña (Touro) pola marxe dereita.
 Río Deza: desemboca entre Gres (Vila de Cruces) e Cira (Silleda) pola marxe esquerda.
 Río Liñares: desemboca na Aldea Grande (A Estrada) pola marxe esquerda.
 Río Pereiro: desemboca en Agromaior (Teo) pola marxe dereita.
 Río Vea: desemboca preto de Vilacriste (A Estrada) pola marxe esquerda.
 Río de Santa Lucía: desemboca en Pontevea (Teo) pola marxe dereita.
 Rego Castrelo: desemboca en Herbón (Padrón) pola marxe dereita, a 16,7 km do mar.
 Río Sar: o brazo esquerdo desemboca na Aduana, na vila de Padrón pola marxe dereita, a 15,0 km do mar.
 Rego Salgueirón:  desembocaba na vila de Pontecesures pola marxe esquerda, a 14,3 km do mar.
 Rego Fonte do Ouro: desembocaba na vila de Pontecesures pola marxe esquerda, a 14,2 km do mar.
 Río Valga: desemboca no Pumariño (Valga) pola marxe esquerda, a 13,0 km do mar.
 Río Sar: o brazo dereito desemboca en Afoz, na vila de Padrón pola marxe dereita, a 13,0 km do mar.
 Río Louro: desemboca na Carballa (Valga) pola marxe esquerda, a 11,2 km do mar.
 Rego de Vigo: desemboca en Vigo (Dodro) pola marxe dereita, a 10,4 km do mar.
 Regueiro de Carracido:  desemboca en Carracido (Valga) pola marxe esquerda, a 9,69 km do mar.
 Rego de Tarrío: desemboca en Tallós (Dodro) pola marxe dereita, a 9,13 km do mar.
 Rego de Manselle: desemboca entre Imo e Tallós (Dodro) pola marxe dereita, a 8,70 km do mar.
 Rego de Imo: desemboca en Imo (Dodro) pola marxe dereita, a 8,59 km do mar.
 Rego dos Campelos: desemboca preto da Vacariza (Rianxo) pola marxe dereita, a 6,07 km do mar.
 Rego da Vacariza:  desemboca na Vacariza (Rianxo) pola marxe dereita, a 5,58 km do mar.
 Rego de Gondomil: desemboca nas marismas de Oeste (Catoira) pola marxe esquerda, a 4,93 km do mar.
 Regueiro das Torres:  desemboca nas marismas de Oeste (Catoira) pola marxe esquerda, a 4,43 km do mar.
 Río de Catoira: desemboca na vila de Catoira pola marxe esquerda, a 3,68 km do mar.
 Rego de Freixeiro: desemboca fronte a Gabeira Pequena ou da Cruz entre o Outeiriño e Cores (Catoira) pola marxe esquerda, a 2,70 km do mar.
 Rego da Lagartera: desemboca no Peirán, en Quintáns (Rianxo) pola marxe dereita, a 2,67 km do mar.
 Rego do Souto da Vila: desemboca en Cores (Catoira) pola marxe esquerda, a 700 m do mar.
 Rego dos Campos:  desemboca preto da Dona (Vilagarcía de Arousa) pola marxe esquerda, a 400 m do mar.

 Pontes 
miniatura|Ademaís das pontes o río conta en diversos puntos con pesqueiras que nalgúns casos permiten cruzar o río a pé. Na imaxe pesqueiras de Herbón.

Ao longo do río Ulla dende o seu nacemento ata a desembocadura hai máis de sesenta puntos que salvan o río dende pasos de pedra, pontes ou viadutos. De diferentes épocas, materiais e usos, para o ferrocarril, tráfico rodado ou peonil.

 Galería de imaxes 

 Notas 

 Referencias 

Véxase tamén

 Outros artigos 
 Ulla (nome)
 Bibliografía 



Ulla
Categoría:Comarca da Ulloa